Diari Oficial de la Generalitat Valenciana


Sumari del DOGV 8420, del 09-11-2018 (2018/10085)

DECRET 194/2018, de 26 d'octubre, del Consell, pel qual es crea l'Institut d'Educació Secundària Alto Turia a Chelva.
---------------------------------------------------------------------------------------------------------------------

### Dades del document

Número de DOGV
:   8420

Data del DOGV
:   09-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10018


Data del document
:   26-10-2018

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 194/2018, de 26 d'octubre, del Consell, pel qual es crea l'Institut d'Educació Secundària Alto Turia a Chelva. [2018/10683]  
Mitjançant l'Ordre de 5 de novembre de 1998, de la Conselleria d'Educació, es va crear la secció d'educació secundària dependent de l'Institut d'Educació Secundària La Serranía de Villar del Arzobispo a la localitat de Chelva.  
Atesos els estudis de planificació educativa realitzats, per a atendre les necessitats educatives de la zona, es considera necessari implantar ensenyaments de Formació Professional.  
Per això, i d'acord amb el que es preveu en l'Ordre de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'educació secundària, aquest centre educatiu ha de transformar-se en institut d'educació secundària.  
  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica. En l'article 3 del Reglament orgànic i funcional dels instituts d'educació secundària, aprovat pel Decret 234/1997, de 2 de setembre, del Consell, s'estableix que aquests centres tindran la denominació específica que determine la conselleria competent en matèria d'educació, després de consultat el consell escolar municipal o, si no és possible, el ple de l'ajuntament corresponent.  
  
El consell escolar de la secció de l'Institut d'Educació Secundària La Serranía a Chelva va aprovar la proposta perquè el nou centre es denomine Institut d'Educació Secundària Alto Turia, amb la conformitat del consell municipal de l'Ajuntament de Chelva.  
Per això, de conformitat amb el que s'estableix en l'article 17 de la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, i l'article 1 del Reglament orgànic i funcional dels instituts d'educació secundària, aprovat pel Decret 234/1997, de 2 de setembre, del Consell, i a proposta del conseller d'Educació, Investigació, Cultura i Esport, prèvia deliberació del Consell en la reunió del 26 d'octubre de 2018,  
  
  
  
DECRETE  
  
Article únic. Creació del centre  
Es crea, per transformació de la secció d'educació secundària de l'Institut d'Educació Secundària La Serranía de Villar del Arzobispo el centre docent següent:  
  
Província: València.  
Localitat: Chelva.  
Denominació: Institut d'Educació Secundària Alto Turia.  
Titular: Generalitat.  
Codi: 46270507.  
Domicili: carrer Don Gil Roger Vázquez, núm. 4.  
Composició: 4 unitats d'Educació Secundària Obligatòria i 2 unitats de Formació Professional.  
Capacitat: 120 llocs escolars d'Educació Secundària Obligatòria i 60 de llocs escolars de cicles de Formació Professional.  
  
  
DISPOSICIONS ADDICIONALS  
  
Primera. Inscripció  
El que s'estableix en aquest decret s'inscriurà en el Registre de centres docents de la Comunitat Valenciana.  
  
Segona. Personal del centre  
El personal docent i no docent amb destinació definitiva en el centre actualment existent s'integrarà en el nou institut.  
Tercera. Material del centre  
El material inventariable i fungible de la secció s'integrarà en l'inventari del nou institut.  
  
  
DISPOSICIONS FINALS  
  
Primera. Desplegament  
Es faculta la conselleria competent en matèria d'educació perquè adopte totes les mesures que siguen necessàries per a complir i desplegar el que s'estableix en aquest decret, així com per a modificar, si cal, el domicili, la denominació i la configuració del centre.  
  
Segona. Publicació i efectes  
Aquest decret es publicarà en el Diari Oficial de la Generalitat Valenciana i produirà efectes des del curs escolar 2018-2019.  
  
València, 26 d'octubre de 2018   
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ